حسب استطلاع نشراتو جريدة “لاراثون” فان كثر من نص الصبليون ما غادينش يرسلو ولادهم للمدارس. هاد الشي جا فاطار نقاش كبير بزاف فهاد البلد الجار ديالنا على الدخول المدرسي اللي بقى ليها غير 10 ايام. جا كذلك بعد الارتفاع اللي تسجل فعدد المصابين يوميا بڤيروس كورونا. هاد الدراسة اللي تنشر اليوم فالجريدة الاسبانية فيه ان 75 بالمائة كيعتاقدو ان حكومة سانشيز =اليسارية اللي دارت بتحالف مع اليسار الراديكالي بوديموس= ما عرفوش تدبير هاد التصاعد فعدد حالات الڤيروس. اكثر من 60 بالمائة من هاد المستجوبين قالو باللي كيأسفو بعدم توفر الحكومة على بروطوكول آمن باش ولادهم يرجعو للاقسام يقراو اللي قلق الصبيلون انو فالوقت اللي القضية قصاحت فالاصابات بين الشعب والارقام ارتافعت٬ رئيس حكومتهم كمل عطلتو اللي دوز فيها 16 يوم. 
نشوفو جيراننا. استطلاع: كثر من نص الصبليون ما غاديينش يرسلو ولادهم للمدارس و75 بالمائة قالو باللي الحكومة ما عرفاتش تدبير تصاعد عدد الاصابات بالڤيروس